2021 шықәсазы хә-нызқьҩык инареиҳаны иаанкылан закәаншьаҭада Егры аҳәаа иахысуаз
© Sputnik / Акоп КущянКПП Ингур
© Sputnik / Акоп Кущян
Иаанкылоу ауааԥсыра административтә ҭакԥхықәра иақәыршәоуп.
АҞӘА, жәабран 16 - Sputnik. 2021 шықәсазы хәнызқьҩык инареиҳаны Егры аҳәаа закәаншьаҭада иахысуаз ауааԥсыра Аԥсны АшәМ аусзуҩцәеи Аԥсны иҟоу Урыстәыла АшәМ аҳәаахьчаратә усбарҭа аусзуҩцәеи иааныркылеит. Абри атәы аанацҳауеит Аԥсны АшәМ асаит.
Аԥсуа-ақырҭуа ҳәаа закәаншьаҭада ахысразы жәа-шьаус хацыркуп.
Ииасыз ашықәс азы амаҵзура ҷыдақәа иаԥдырҟәҟәааит 160 ҽазышәара атауарқәеи аидарақәеи аҳәаа рахгаразы.
2021 шықәсазы иаанкылаз атауарқәа
Атауар
Ахәԥса (амааҭ)
Аҭыҭынаалыҵ
11 400 000 инаркны
Ауааԥсыра рхы иадырхәо атауар
3 600 000 инаркны
Аџьаԥҳаны
80 000 инаркны
Акриптоԥара арҳаразы амаругақәа
800 000 инаркны
Аԥсны азакәанԥҵара инақәыршәаны закәаншьаҭада аидарақәа аҳәаа иахызгоз рганахь ала азинтә ҟазшьа змоу ауснагӡатәқәа рыдыркылеит.
Егры аӡиас инаваршәны Аԥсны аҳәынҭқарратә ҳәаа Аԥсни Урыстәылеи ирыбжьоу аиқәшаҳаҭра инақәыршәаны ахьчара еицымҩаԥыргоит аԥсуа гани аурыс гани.